KLINIKA ZA DJEČJE BOLESTI ZAGREB, Zagreb, Klaićeva 16, raspisuje

**N A T J E Č A J**

1. za zasnivanje radnog odnosa na **neodređeno vrijeme** u punom radnom vremenuza radna mjesta:
2. **Voditelj Odjela ekonomsko – financijskih poslova – 1 izvršitelj (m/ž)**

Uvjeti: VSS ekonomski smjer, 5 godina radnog iskustva u struci, poznavanje rada na računalo

1. **Referent obračuna plaća – 1 izvršitelj (m/ž)**

Uvjeti: VŠS ili SSS ekonomski smjer, minimalno 1 godina iskustva na poslovima obračuna plaća, poželjno iskustvo na obračunu plaća u javnim djelatnostima, poznavanje rada na računalu

1. **Administrator za COP i obračun plaća – 1 izvršitelj (m/ž)**

Uvjeti: SSS, poželjno iskustvo na radu unosa podataka u Centralni obračun plaća u javnim djelatnostima, poznavanje rada na računalu, 1 godina radnog iskustva

1. **Materijalni knjigovođa – 1 izvršitelj (m/ž)**

Uvjeti: SSS, ekonomski smjer, poznavanje rada na računalu, 1 godina radnog iskustva

1. **Ekonom – skladištar – 1 izvršitelj (m/ž)**

Uvjeti: SSS, društveni smjer, poznavanje rada na računalu, prednost poznavanje rada skladišnog poslovanja, 1 godina radnog iskustva

Kandidati za sva radna mjesta dužni su, uz vlastoručno potpisanu zamolbu (u kojoj je potrebno navesti broj   
telefona i valjanu adresu elektroničke pošte), priložiti u neovjerenom presliku:

-životopis, svjedodžbu/diplomu o završenom obrazovanju, važeću osobnu iskaznicu, uvjerenje o nevođenju kaznenog postupka (ne starije od 6 mjeseci od dana objave natječaja u Narodnim novinama), dokaz o radnom iskustvu – potvrda Hrvatskog zavoda za mirovinsko osiguranje ili elektronički zapis o podacima evidentiranim u matičnoj evidenciji Hrvatskog zavoda za mirovinsko osiguranje (ne starija od 30 dana od objave natječaja u Narodnim novinama).

Ako kandidat uz prijavu priloži dokumente u kojima osobni podaci nisu istovjetni, dužan je dostaviti i dokaz o njihovoj promjeni (preslik vjenčanog ili rodnog lista i sl.).

Sukladno Zakonu o hrvatskim braniteljima iz Domovinskog rata i članova njihovih obitelji (NN br. 121/17, dalje: Zakon) pozivaju se osobe iz čl. 102. st. 1. – 3. Zakona da dostave dokaze iz čl. 103. st. 1. Zakona u svrhu ostvarivanja prednosti pri zapošljavanju. Navedeni dokazi nalaze se na internetskoj stranici Ministarstva branitelja RH https://branitelji.gov.hr/zaposljavanje-843/843. U slučaju nejednakosti dokaza na navedenoj internetskoj stranici i dokaza koje određuje Zakon, vrijede dokazi iz Zakona.

Kandidati koji podnesu pravovremenu i urednu prijavu i ispunjavaju formalne uvjete iz natječaja mogu biti pozvani na razgovor i/ili testiranje i/ili pisanu provjeru znanja, sposobnosti i vještina bitnih za obavljanje poslova radnog mjesta. Kandidat koji ne pristupi razgovoru/provjeri/testiranju smatra se da je povukao prijavu i više se ne smatra kandidatom prijavljenim na natječaj. Kandidati će biti pozivani na razgovor i/ili testiranje i/ili provjeru putem elektroničke adrese koju su naveli u zamolbi.

Odluka o odabiru biti će objavljena na mrežnoj stranici Klinike: www.kdb.hr (rubrika: Natječaji), te o istoj pristupnici natječaja neće biti pojedinačno obavještavani. Objavom Odluke o izboru na mrežnoj stranici i oglasnoj ploči Klinike smatra se da su svi kandidati natječaja obaviješteni.

Izabrani kandidat – zdravstveni radnik dužan je u roku od 5 radnih dana od objave Odluke o izboru pristupiti potpisivanju suglasnosti za pribavljanje posebnog uvjerenja iz čl. 156. Zakona o zdravstvenoj zaštiti (NN br. 100/18). Ako kandidat ne pristupi potpisivanju suglasnosti u navedenom roku ili odbije potpisati suglasnost, Klinika pridržava pravo na izmjenu Odluke o izboru ili na poništenje natječaja.

Prijave s dokumentacijom podnose se u pisanom obliku u roku od 8 dana od objave natječaja u Narodnim novinama na adresu: Klinika za dječje bolesti Zagreb, Klaićeva 16, 10000 Zagreb, poštom, odnosno neposrednom predajom putem urudžbeno-prijamne pisarnice Klinike radnim danom od 13 do 15 sati (V. kat upravne zgrade Klinike), s naznakom: „Prijava na natječaj \_\_\_ (navesti naziv radnog mjesta za koje se podnosi prijava)“. Zaprimljena natječajna dokumentacija vraća se prijavljenim kandidatima na njihov pisani zahtjev.

**KLINIKA ZA DJEČJE BOLESTI ZAGREB**